Document ID: 32005R0833

32005R0833
L 138/5
SLUŽBENI LIST EUROPSKE UNIJE
31.05.2005.
UREDBA KOMISIJE (EZ) br. 833/2005
od 31. svibnja 2005.
o trajnom odobrenju dodataka hrani za životinje
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezine članke 3. i 9.d stavak 1.,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima koji se koriste u hranidbi životinja (2), a posebno njezin članak 25.,
budući da:
(1)
Uredbom (EZ) br. 1831/2003 propisuje se odobrenje dodataka koji se koriste u hranidbi životinja.
(2)
Člankom 25. Uredbe (EZ) br. 1831/2003 predviđaju se prijelazne mjere za zahtjeve za odobrenje dodataka za hranu za životinje podnesene u skladu s Direktivom 70/524/EEZ prije datuma primjene Uredbe (EZ) br. 1831/2003.
(3)
Zahtjevi za odobrenje dodataka navedenih u prilozima ovoj Uredbi podneseni su prije datuma primjene Uredbe (EZ) br. 1831/2003.
(4)
Početni komentari na te zahtjeve, kako su predviđeni člankom 4. stavkom 4. Direktive 70/524/EEZ, proslijeđeni su Komisiji prije datuma primjene Uredbe (EZ) br. 1831/2003. Ti se zahtjevi prema tome trebaju razmatrati u skladu s člankom 4. Direktive 70/524/EEZ.
(5)
Korištenje pripravka enzima endo-1,3(4)-beta-glukanaze kojeg tvori Trichoderma longibrachiatum (ATCC 2106) i endo-1,4-beta-ksilanaze kojeg tvori Trichoderma longibrachiatum (IMI SD 135) i alfa-amilaze kojeg tvori Bacillus amyloliquefaciens (DSM 9553) privremeno je odobreno, prvi put, za odbijenu prasad, Uredbom Komisije (EZ) br. 2690/1999 (3). U prilog zahtjevu za odobrenje bez vremenskog ograničenja tog enzimskog pripravka podneseni su novi podaci. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takva odobrenja. Prema tome se korištenje ovog pripravka enzima, kako je određeno u Prilogu, trebalo bi odobriti bez vremenskog ograničenja.
(6)
Korištenje pripravka enzima endo-1,3(4)-beta-glukanaze koji tvori Trichoderma longibrachiatum (ATCC 2106), endo-1,4-beta-ksilanaze koji tvori Trichoderma longibrachiatum (IMI SD 135), alfa-amilaze koji tvori Bacillus amyloliquefaciens (DSM 9553) i poligalakturonaze koji tvori Aspergillus aculeatus (CBS 589.94) privremeno je odobreno, prvi put, za odbijenu prasad Uredbom Komisije (EZ) br. 2690/1999. U prilog zahtjevu za odobrenje bez vremenskog ograničenja tog pripravka enzima podneseni su novi podaci. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takva odobrenja. Prema tome se korištenje ovog pripravka enzima, kako je određeno u Prilogu, trebalo bi odobriti bez vremenskog ograničenja.
(7)
Korištenje pripravka enzima endo-1,3(4)-beta-glukanaze koji tvori Trichoderma longibrachiatum (ATCC 2105) i subtilizina koji tvori Bacillus subtilis (ATCC 2107) privremeno je odobreno, prvi put, za odbijenu prasad Uredbom Komisije (EZ) br. 1636/1999 (4). U prilog zahtjevu za odobrenje bez vremenskog ograničenja enzimskog pripravka podneseni su novi podaci. Procjena pokazuje da je udovoljeno uvjetima predviđenim člankom 3.a Direktive 70/524/EEZ za takva odobrenja. Prema tome se korištenje ovog pripravka enzima, kako je određeno u Prilogu, trebalo bi odobriti bez vremenskog ograničenja.
(8)
Korištenje pripravka enzima endo-1,3(4)-beta-glukanaze koji tvori Trichoderma longibrachiatum (ATCC 2106) i endo-1,4-beta-ksilanaze koji tvori Trichoderma longibrachiatum (ATCC 2105) privremeno je odobreno, po prvi put, za svinje za tov, Uredbom Komisije (EZ) br. 1636/1999. U prilog zahtjevu za odobrenje bez vremenskog ograničenja tog pripravka enzima podneseni su novi podaci. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takva odobrenja. Prema tome se korištenje ovog pripravka enzima, kako je određeno u Prilogu, trebalo bi odobriti bez vremenskog ograničenja.
(9)
Korištenje pripravka enzima endo-1,4-beta-ksilanaze koji tvori Trichoderma longibrachiatum (ATCC 2105) privremeno je odobreno, prvi put, za piliće za tov, Uredbom Komisije (EZ) br. 1411/1999 (5). U prilog zahtjevu za odobrenje bez vremenskog ograničenja tog pripravka enzima podneseni su novi podaci. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takva odobrenja. Prema tome se korištenje ovog pripravka enzima, kako je određeno u Prilogu, trebalo bi odobriti bez vremenskog ograničenja.
(10)
Korištenje pripravka enzima endo-1,4-beta-ksilanaze koji tvori Trichoderma longibrachiatum (ATCC 2105) i endo-1,3(4)-beta-glukanaze koji tvori Trichoderma longibrachiatum (ATCC 2106) privremeno je odobreno, prvi put, za piliće za tov, Uredbom Komisije (EZ) br. 418/2001 (6). U prilog zahtjevu za odobrenje bez vremenskog ograničenja tog pripravka enzima podneseni su novi podaci. Procjena pokazuje da je udovoljeno uvjetima utvrđenim člankom 3.a Direktive 70/524/EEZ za takva odobrenja. Prema tome se korištenje ovog pripravka enzima, kako je određeno u Prilogu, trebalo bi odobriti bez vremenskog ograničenja.
(11)
Procjena ovih zahtjeva pokazuje da se trebaju zahtijevati određeni postupci radi zaštite radnika od izlaganja dodacima navedenim u prilozima. Takva se zaštita treba osigurati primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (7).
(12)
Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Pripravci koji pripadaju skupini „Enzimi”, kako je navedeno u Prilogu, odobravaju se za korištenje bez vremenskog ograničenja kao dodaci u hranidbi životinja pod uvjetima utvrđenim tim prilogom.
Članak 2.
Ova Uredba stupa na snagu treći dan od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 31. svibnja 2005.

Labels: 17
16
6